Subject: Notariaalselt kinnitatud tõlgete õigusnormide kohaldamine ning vandetõlkide puudus
From: "Dmitri Shmorgun" <[email-masked]>
To: <[email-masked]>, <[email-masked]>,Gerli Võimre - JUSTDIGI <[email-masked]>, "Mari-Liis Mikli - JUSTDIGI" <[email-masked]>, "Kairit Kirsipuu - JUSTDIGI" <[email-masked]>, "Justiits- ja Digiministeerium" <[email-masked]>
Date: Thu, 26 Mar 2026 15:18:29 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere,

Edastame teile alljärgneva pöördumise

1. Vandetõlkide Koda (eriti viimase aasta jooksul) saab väga palju 
tagasisidet Politsei- ja Piirivalveametilt, perekonnaseisuasutustelt, 
notaritelt, tõlkebüroodelt ning klientidelt seoses Ukraina kodanike 
dokumentide tõlgete kinnitamisega seotud ebaselge õigusliku olukorraga. 
Kahjuks on täiendavat segadust õiguse kohaldamise praktikasse toonud 
11.02.2026.a. kiri, mille on koostanud Justiits- ja Digiministeeriumi 
justiitshalduspoliitika osakonna vabakutsete talituse nõunik Gerli Võimre.
Peame vajalikuks juhtima tähelepanu sellele, et nimetatud kirjas esitatud 
seisukohad on vastuolus Eesti Vabariigi poolt sõlmitud lepingutest 
tulenevate rahvusvaheliste kohustustega ning väljakujunenud kohtupraktikaga 
(mh Tartu Ringkonnakohtu 13.11.2024.a lahend tsiviilasjas nr 2-24-9354).
Palume Teil viivitamata edastada korrektne õiguslik seisukoht Politsei- ja 
Piirivalveametile ning perekonnaseisuasutustele.
Selgitame, et dokumentide tõlkimisele kehtivad nõuded erinevad riigiti ning 
juhul, kui dokumendi tõlge ja tõlkija allkirja notariaalne kinnitamine on 
välisriigi õiguse kohaselt piisav, käsitatakse sellist tõlget välisriigi 
pädeva ametiisiku tõlkena VTS § 7 lg 2 tähenduses.
Seega tuleb Eestis kohtupraktika kohaselt aktsepteerida VTS § 7 lg 2 alusel 
tõlkeid, mida ei ole teinud vandetõlk ja mille on kinnitanud notar, kes ei 
vastuta tõlke sisu eest.

2. Juhime ühtlasi tungivalt tähelepanu ka kriitilisele olukorrale, mis on 
seotud vandetõlkide ilmse nappusega keelesuundadel ukraina–eesti ja 
eesti–ukraina.
Arvestades Ukraina kodanike arvu pidevat kasvu Eestis, peame hädavajalikuks 
korraldada esimesel võimalusel vandetõlgi eksam, et tagada piisav arv 
vandetõlke, kes suudaksid katta riigi ja ühiskonna vajadused nimetatud 
keelesuundadel.
Praegu tegutsevad 2 vandetõlki ukraina–eesti keelesuunal ei ole 
objektiivselt füüsiliselt võimelised katma riigi ja elanikkonna olemasolevat 
ja jätkuvalt kasvavaid vajadusi, mis tekitab riske Eesti Vabariigi 
põhiseaduslikele alustele, taotlejate õiguste teostamisele ning 
haldusteenuste normaalsele toimimisele.

Omalt poolt on Vandetõlkide Koda valmis aktiivselt osalema kutsekomisjoni 
moodustamises: oleme teinud ettepanekuid komisjoni liikmete osas, praegu 
pöördume Ukraina Kultuuriministeeriumi riigikeele osakonna ja Ukraina 
Suursaatkonna poole eksamikomisjoni liikmete kaasamiseks.

Oleme valmis arutama ülaltoodud seisukohti nii kirjavahetuses kui ka 
kohtumisel pädeva riigiametnikuga.

Lugupidamisega
Dmitri Šmorgun
Vandetõlkide Koja juhatuse esimees

  <https://s3.amazonaws.com/ucwebapp.wisestamp.com/c65281ea-0e97-4335-8a8a-530cefb8be09/IMG_7687.crop_1303x1679_572%2C67.preview.format_png.resize_200x.png#logo>
  <https://ci3.googleusercontent.com/mail-sig/AIorK4z8dcEvwx4a4K0-hO9res9eCcpSLv5jnIITJX-SYLjYH6d9KAKpuNYRSwQ2oDxu_UVEDMZ2g-0LSesr>
Sworn Translator, Lingote OÜMobile  <tel:+372+578+777+79> +372 578 777 79   Website 
<http://www.lingote.ee/> www.lingote.ee

Email  <mailto:[email-masked]> [email-masked]   Address 
<https://maps.google.com/?q=Tornim%C3%A4e%205,%202nd%20floor,%2010145%20Tallinn> 
Tornimäe 5, 2nd floor, 10145 Tallinn